Diari Oficial de la Generalitat Valenciana


Sumari del DOGV 6695, del 19-01-2012 (2012/244)

Notificació de la sentència dictada en el judici ordinari número 492/2010.
--------------------------------------------------------------------------

### Dades del document

Número de DOGV
:   6695

Data del DOGV
:   19-01-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/244


Organisme emissor
:   Jutjat de Primera Instància i Instrucció Número 3 de Moncada

Tipus de document
:   Edicte

Notificació de la sentència dictada en el judici ordinari número 492/2010. [2012/244]  
Procediment ordinari 492/2010  
En aquest procediment de judici ordinari 492/2010, seguit a instàncies de Money Trans Wordl, SA, contra Patricanvi 2002, SL, s'ha dictat la sentència que, literalment, és com segueix:  
«Sentència número 203/11  
Moncada, 25 de novembre de 2011   
Natalia Blasco Martínez, magistrada jutgessa del Jutjat de Primera Instància i Instrucció número 3 de Moncada, he vist les actuacions de judici ordinari 492/2010 iniciades mitjançant la demanda presentada per la procuradora la senyora López Quintana, en nom i representació de Money Trans World, SA, amb l'assistència lletrada del senyor Bernabé Moncho, contra Patricanvi 2002, SL, declarat en rebel·lia, en exercici de l'acció de reclamació d'una quantitat, i pertoca dictar la resolució següent.  
  
Antecedents de fet  
Primer. La procuradora la senyora López Quintana, en nom i representació de Money Trans World, SA, va presentar demanda de judici ordinari contra Patricanvi 2002, SL. Aquesta demanda prové de l'oposició plantejada per la mercantil demandada en el judici admonitori 1100/2009 instat per l'actora.  
Segon. Una vegada admesa a tràmit la demanda, aquesta es va traslladar al demandat i se'l va citar a termini a fi que la contestara. Transcorregut el termini establit legalment, i atés que no s'hi ha presentat contestació, se'l declara rebel.  
Tercer. A l'acte de l'audiència prèvia, celebrat el dia de hui, compareix la part actora; es proposa únicament la prova documental, i les actuacions queden vistes per a sentència.  
  
Fonaments de dret  
Primer. S'exercita en aquest procediment acció de reclamació d'una quantitat sobre la base de l'incompliment per part del demandat de les obligacions derivades del contracte d'agència subscrit per les parts l'1 de març de 2006, en concret s'al·lega un incompliment de les obligacions recollides en els apartats f), g) i e) de la clàusula setena de l'esmentat contracte. El demandat deu la quantitat de 19.293,42 €, quantitat lliurada pels usuaris del servei d'enviament de diners a diversos locutoris situats a València i Alboraya, i s'ha realitzat compensació amb les comissions corresponents.  
Segon. Dels diferents documents aportats juntament amb la demanda resulta acreditat l'incompliment per part del demandat de les seues obligacions contractuals, incompliment en el qual l'actora fonamenta la seua pretensió. Es tracta de documents privats l'autenticitat dels quals la part demandada no ha impugnat en el moment processal oportú, per la qual cosa segons l'article 325 de la Llei d'Enjudiciament Civil «faran prova plena en el procés, en les termes de l'article 319...".  
  
En virtut de tot el que s'ha exposat pertoca la condemna de la demandada a pagar la quantitat reclamada que s'haurà d'incrementar amb el corresponent interés, el pactat si n'hi ha o si no n'hi ha l'interés legal, atesa la mora del deutor.  
Tercer. Pel que fa a la imposició de les costes i atés que s'han estimat les pretensions del demandant, pertoca, d'acord amb l'article 394.1 de la Llei d'Enjudiciament Civil, condemnar a costes la demandada.  
  
  
Dispositiva  
Estime de forma íntegra la demanda presentada per la procuradora la senyora López Quintana, en nom i representació de Money Trans World, SA, i condemne Patricanvi 2002, SL, al pagament de 19.293,42 € més els interessos legals i les costes processals.  
Notifiqueu aquesta sentència a la parts i feu-los saber que no és ferma i que contra aquesta sentència es pot interposar un recurs d'apel·lació que, de conformitat amb el que estableix l'article 458 de la Llei d'Enjudiciament Civil, en la redacció que en fa la Llei 37/2011, de 10 d'octubre, de Mesures d'Agilitació Processal, s'interposarà davant d'aquest mateix Jutjat dins del termini de 20 dies comptadors des de l'endemà d'aquell que es notifique aquesta resolució.  
De conformitat amb el que estableix la disposició addicional 15a de la Llei Orgànica 1/2009, de 3 de novembre, la part recurrent haurà de constituir un dipòsit per a recórrer per un import de 50 euros, llevat del Ministeri Fiscal i les entitats exemptes que s'inclouen en aquest precepte legal. Quan s'interpose el recurs, haurà d'acreditar-se que s'ha consignat la quantitat objecte de dipòsit a l'entitat de crèdit Banesto i en el compte de consignacions d'aquest Jutjat.  
Porteu l'original al llibre de sentències.  
Aquesta és la meua sentència, de què cal expedir una testimoniança perquè s'incorpore a les actuacions, que dispose, mane i firme. En done fe.  
Publicació. La sentència anterior va ser llegida i publicada per la jutgessa que la subscriu, mentre celebrava audiència pública en el dia de la seua data. En done fe.  
Diligència. Seguidament es notifica a la part demandant a través de la seua procuradora la senyora López Quintana i a la part demandada mitjançant edictes que es fixaran al tauler d'anuncis d'aquest Jutjat i en el Diari Oficial de la Comunitat Valenciana. Aquest darrer es lliurarà a l'esmentada procuradora perquè el diligencie i gestione. Així mateix, remeteu una còpia d'aquesta resolució al lletrat Francisco Javier López Buyé. En done fe».  
I atés que el demandat esmentat Patricanvi 2002, SL, es troba en parador desconegut, s'expedeix aquest edicte a fi que valga de notificació de forma deguda.  
  
Moncada, 25 de novembre de 2011. La secretària judicial: Mónica Ballester Sánchez.